ประชาชนทยอยเดินทางร่วมงาน “เทศกาลเที่ยวเมืองไทย ครั้งที่ 39” อย่างต่อเนื่อง เพื่อชิมอาหารท้องถิ่น ช้อปสินค้าในชุมชนจาก 5 ภูมิภาคทั่วไทย
ประชาชนทยอยเดินทางร่วมงาน “เทศกาลเที่ยวเมืองไทย ครั้งที่ 39” อย่างต่อเนื่อง เพื่อชิมอาหารท้องถิ่น ช้อปสินค้าในชุมชนจาก 5 ภูมิภาคทั่วไทยบรรยากาศงานเทศกาลเที่ยวเมืองไทยครั้งที่ 39 ณ สวนลุมพินีกรุงเทพมหานคร ที่จัดขึ้นระหว่างวันที่ 23 - 27 มกราคม 2562 โดยการท่องเที่ยวแห่งประเทศไทย มีประชาชนให้ความสนใจเข้าร่วมงานจำนวนมาก เพื่อสัมผัสกับบรรยากาศวิถีความเป็นไทย ภายในงานมีการจำลองสถานที่ท่องเที่ยวที่มีเอกลักษณ์ สะท้อนวิถีชีวิต พร้อมตกแต่งด้วยดอกไม้อย่างสวยงาม มีบูธกิจกรรม ให้ชิมอาหาร ช้อปสินค้าจาก 5 ภูมิภาคของประเทศไทย โดยจะแบ่งโซนการขายของออกเป็น 9 โซน อาทิ ไทยเที่ยวไทย ไทยยั่งยืน  เที่ยวไทยสุดคุ้ม กับโปรแกรมการท่องเที่ยวทัวร์ราคาประหยัด  เที่ยวไทยเท่ 5 ภูมิภาค ที่จะนำสินค้ามาวางจำหน่ายนางวราภรณ์ แสงทา ผู้ประกอบการที่ร่วมจัดแสดงสินค้าขายในงาน กล่าวว่า ยังคงมีลูกค้าที่ให้ความสนใจมาเลือกซื้อเลือกหาสินค้าอย่างต่อเนื่องด้านนายสมศักดิ์ เอี่ยมพาณิชกุล ประชาชนผู้มาร่วมงาน เปิดเผยว่า ตั้งใจมาเข้าชมงาน เพื่อสัมผัสกับบรรยากาศและชิมอาหารชุมชน ที่สะท้อนวิถีความเป็นไทยทั้ง 5 ภูมิภาคอีกทั้ง ภายในงานมีเวทีการแสดง ศิลปวัฒนธรรมจากทุกภาค ให้ประชาชนผู้มาร่วมงานได้รับชมรับฟัง สำหรับผู้ที่สนใจเข้าร่วมงาน สามารถเดินทางมาได้ พร้อมเปิดให้เข้าชมฟรีจนถึงวันพรุ่งนี้เป็นวันสุดท้าย ตั้งแต่เวลา 11.00 น.- 21.00 น.